1999R2718 — FI — 28.12.1999 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Oikaisu

▼B

KOMISSION ASETUS (EY) N:o 2718/1999,

annettu 20 päivänä joulukuuta 1999,

neuvoston asetuksen (ETY) N:o 1766/92 soveltamista koskevista yksityiskohtaisista säännöistä perunantuottajille maksettavan vähimmäishinnan ja tasausmaksun osalta sekä perunatärkkelystuotannon kiintiöjärjestelmästä annetun neuvoston asetuksen (EY) N:o 1868/94 soveltamista koskevista yksityiskohtaisista säännöistä annetun asetuksen (EY) N:o 97/95 muuttamisesta

EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 ( 1 ), sellaisena kuin se on viimeksi muutettuna asetuksella (EY) N:o 1253/1999 ( 2 ), ja erityisesti sen 8 artiklan, ottaa huomioon perunatärkkelystuotannon kiintiöjärjestelmästä 27 päivänä heinäkuuta 1994 annetun neuvoston asetuksen (EY) N:o 1868/94 ( 3 ), sellaisena kuin se on viimeksi muutettuna asetuksella (EY) N:o 1252/1999 ( 4 ), ja erityisesti sen 8 artiklan, sekä katsoo seuraavaa: 1) Asetuksen (ETY) N:o 1766/92 8 artiklan 1 kohdassa vahvistetaan vähimmäishinta ja 8 artiklan 2 kohdassa tuottajille suoritettava maksu markkinointivuosiksi 2000/2001 ja 2001/2002. 2) Neuvoston asetuksen (EY) N:o 1868/94 5 artiklassa vahvistetaan tärkkelyksentuottajalle maksettava palkkio. 3) Komission asetuksessa (EY) N:o 97/95 ( 5 ), sellaisena kuin se on viimeksi muutettuna asetuksella (EY) N:o 2305/98 ( 6 ), olevassa liitteessä II määritellään vähimmäishinta, tärkkelyksentuottajille maksettava palkkio ja tuottajille suoritettava maksu suhteessa perunoiden painoon niiden tärkkelyspitoisuuden ja 5 050 gramman suuruisen perunamäärän vedenalaisen painon perusteella. Mainittua liitettä II on näin ollen syytä mukauttaa. 4) Asetuksessa (EY) N:o 97/95 oleva ilmaisu ”tasausmaksu” korvataan ilmaisulla ”tuottajalle suoritettava maksu” asetuksen (EY) N:o 1766/92 8 artiklan 2 kohdan merkityksessä. 5) Tässä asetuksessa säädetyt toimenpiteet ovat viljan hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:

1 artikla

Muutetaan asetus (EY) N:o 97/95 seuraavasti:

1) Korvataan asetuksen otsikossa oleva ilmaisu ”tuottajalle maksettava tasausmaksu” ilmaisulla ”tuottajalle suoritettava maksu”.

2) Lisätään 1 artiklaan l kohta seuraavasti: ”l) ’tuottajalle suoritettavalla maksulla’ asetuksen (ETY) N:o 1766/92 8 artiklan 2 kohdassa tarkoitettua maksua.”

3) Korvataan 7 a artikla seuraavasti: ”Tuottajalle suoritettava maksu myönnetään laadultaan virheettömästä, kunnollisesta ja myyntikelpoisista perunoista toimitettujen perunoiden tärkkelysmäärän ja -pitoisuuden perusteella liitteessä II vahvistettujen lukujen mukaisesti. Tuottajalle ei suoriteta maksua perunoista, jotka eivät ole laadultaan virheettömiä, kunnollisia ja myyntikelpoisia eikä perunoista, joiden tärkkelyspitoisuus on alle 13 prosenttia, paitsi jos sovelletaan 6 artiklan 2 kohdan toista alakohtaa.”

4) Korvataan 11 artiklan 1 kohdan a alakohdassa, 12 artiklassa, 13 artiklan 1 kohdassa ja 21 artiklassa käytetty ilmaisu ”tasausmaksu” ilmaisulla ”tuottajalle suoritettava maksu”.

5) Korvataan liite II tämän asetuksen liitteellä markkinointivuosien 2000/2001 (osa A) ja 2001/2002 (osa B) osalta.

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä heinäkuuta 2000.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

LIITE

”ANEXO IIBILAG IIANHANG IIΠΑΡΑΡΤΗΜΑ IIANNEX IIANNEXE IIALLEGATO IIBIJLAGE IIANEXO IILIITE IIBILAGA II

( 1 ) EYVL L 181, 1.7.1992, s. 21.

( 2 ) EYVL L 160, 26.6.1999, s. 18.

( 3 ) EYVL L 197, 30.7.1994, s. 4.

( 4 ) EYVL L 160, 26.6.1999, s. 15.

( 5 ) EYVL L 16, 24.1.1995, s. 3.

( 6 ) EYVL L 288, 27.10.1998, s. 5.